Sgwrs:Corhwyaden Ynys Auckland

message: mae'r rhestr sy'n cychwyn {{Wikidata list... ac yn gorffen gyda  yn tynnu llif o wybodaeth byw o Wicidata. Y lle i gywiro unrhyw beth yn y rhestr hon yw ar Wicidata. Fe dda bot Listeria fin nos fel llanw'r mor a glanhau ol traed y testun os wyt yn ei newid ar Wicipedia! Wicidata amdani! ON Cofia fod enwau'r rhywogaethau a'u tacson wedi ei safoni gan Gymdeithas Edward Llwyd, a'r gronfa ddata honno a ddefnyddiais i greu'r holl erthyglau ar y rhywogaethau, cyn ei basio ymlaen i Cell Danwydd. Ond dw i'n gweld fod nhw'n defnyddio'r fersiwn 'Gŵydd dalcenwen' hefyd. Gall  ddweud pa un yw'r enw safonol. OON Yn sicr llythyren bach sydd ei hangen yn yr ail / 3ydd gair. Hwyl a diolch!  Llywelyn2000 (sgwrs) 16:22, 11 Awst 2022 (UTC)
replies: text: Dyma beth fyddwn i wedi'i ddisgwyl. Ond nid gan Wicidata yn unig y mae'r rhestrau hyn yn cael eu gwybodaeth, oherwydd fod rhai o'r enwau yn cael eu dilyn gan aliasau, e.e. Gŵydd Droedbinc, a dydyn nhw'n dod o Wicidata. Neu ydyn nhw?

text: Rwyf wedi bod yn ceisio parchu datganiadau Cymdeithas Edward Llwyd, ond teimlais mai'r peth cyntaf i'w wneud oedd cael rhyw fath o gysondeb ar draws yr enwau rhywogaeth, ac wedyn byddai'n hawdd ei drwsio petaswn i wedi camu dros y marc yn rhywle. Nid ar chwarae bach yr es i ati! Ond cyn imi ddechrau doedd gen i ddim syniad pa mor flêr oedd pethau. Does neb ar fai. Dyna beth sy'n digwydd dros gyfnod hir o dyfiant. Mae'r math hwn o waith cynnal a chadw yn ddiflas dros ben, ond rwy'n credu y bydd yn dwyn ffrwyth yn y tymor hir. Hwyl! --Craigysgafn (sgwrs) 17:46, 11 Awst 2022 (UTC)
replies: text: :Mae dy olygiadau ar yr yr erthyglau i'w gweld yn dilyn patrwm WP, sef llythyren fach yn yr ail / 3ydd gair. Ond mae'r Rhestr Wicidata'n dod o'r label sydd ar WD yn unig, ac nid o'r arallenw/au. Mae na lawer o gangyms yn yr erthyglau sy'n mynd nol CYN amser Wicidata ee Gŵydd droedbinc - erthygl a gychwynwyd gan Poriws 1 ar 31 Ionawr 2006‎ , ac yno, mae'r golyg. wedi defnyddio llythyren fawr, gan gopio'r enw Saesneg (ar y pryd), sef Pink-footed Goose. Ar 30 Tachwedd 2012 crewyd yr eitem ar Wicidata, drwy gynaeafu enw pob erthygl ar WP (gan gynnwys cy ac en), fel y gwelir yma. Pan grewyd y prosiect rhywogaethau ar y cyd gyda Chymd. Edward Llwyd, crewyd tua 9,000 o erthyglau adar newydd, wedi eu sylfaenu ar restr pwyllgor safoni enwau C.E.Ll., gyda Davyth (Defnyddiwr:Brwynog) yn gadeirydd y pwyllgor hwnnw. Be NA wnaethom (Cell Danwydd a fi), yn anffodus, oedd cywiro'r erthyglau oedd eisioes yn bodoli (ee troi 'Gŵydd Droedbinc' yn 'Gŵydd droedbinc'! Be sy'n dda am wici ydy bod hyn i gyd i'w gweld yn hanes yr erthyglau, a stamp amser ar bopeth i achifwyr y dyfodol weld y newidiadau ym mhob erthygl.

text: :Os deui ar draws unrhyw beth y credi y gellid ei newid gyda bot, plis rho wybod, i mi gywiro fy mhechodau! O ran pa air ddylem ei ddefnyddio ar Wici, pan fo mwy nag un enw, yna rydym wedi derbyn fersiwn CELl o'r dechrau. A gallem drafod unrhyw newid / awgrymiadau efo nhw, fel rydym wedi gwneud drwy ebyst yn y gorffennol. Gobeithio mod i heb dy ddiflasu, ond mae'n rhoi rhyw syniad o sut rydan ni wedi cyrraedd fama, heddiw! Diolch eto am dy waith diflino! Llywelyn2000 (sgwrs) 06:34, 12 Awst 2022 (UTC)
replies: text: ::Problem arall yw pa mor gyfoes ydi'r rhestr greuwyd gan gweithgor Cymdeithas Edward Llwyd. Pan wnaethom gychwyn ar y gwaith yn y 90au, mi wnaethom ddefnyddio rhestr mewn lyfr oedd yn dyddio i'r 80au hwyr, ac mae llawer o 'lympio' a 'splitio' wedi digwydd ers hynny. Gwaith anferth ydi diwygio rhestr o 10,000 a adar, ac er bod rhestr cyfoes yn bodoli rwan ( https://www.worldbirdnames.org/bow/ratites/ ), mae'r gwaith o'i ddiwygio yn ormod i un person prysur. Brwynog (sgwrs) 07:06, 12 Awst 2022 (UTC)
replies: text: ::: Diolch gyfeillion. Rwy'n meddwl ein bod ni i gyd yn anelu at yr un nod. Dyw i ddim yn credu bod yna wynfa o gysondeb a threfn i'w cyflawni, ond weithiau mae'r anghysondebau rwy'n dod ar eu traws yn dân ar 'nghroen i. Gadawaf yn llonydd y stwff yn y bachau , ac os dof i ar draws pethau sy'n addas i'r bot, byddaf i'n rhoi bloedd. --Craigysgafn (sgwrs) 13:33, 12 Awst 2022 (UTC)
thread_title:  Rhestr o Wicidata